**Transcendență**

*Lucian Tatar*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Transcendență

A rămas doar un gând între frunze amare căzând

Sub cerul de bronz cu raze opace de plumb

Ne cad peste ochii amiezii pierduți într-un gând

Peste priveliști de crânguri pănuși de porumb

Arată misterul metaforei când plouă în cuvânt

Când viața își schimbă tomnatic veșmânt!

Și bruma din noi se duce în cuvântul de-apoi

Caii sălbatici își trec copita prin perdeaua de vis

Se-ntorc ancestrale cărări vibrând esența din noi

Cocorii iubirii sălbatici zboară spre paradis

Agonisim idealuri care nu mai încap pe pământ

Nemurirea-i o floare ce se hrănește din vânt!

Am mutat geneza infinită a artei deasupra inerției

Viteza contrastelor a depășit demult rațiunea

Ne învinge păcatul spre setea nebună a bogăției

Fumul visului îneacă gândirea și înțelepciunea

Am devenit doar sclavii viciilor ce duc spre mormânt

Sperând transcendența finală… din om într-un sfânt!

Lucian Tătar-Poezie

04oct 2017

Olhao